Beckovské hradné bralo

Beckovské hradné bralo je bralo, ktoré je od roku 1963 vyhlásené za prírodnú pamiatku Slovenska. Vzniklo z pôvodnej druhohornej vápencovej kryhy, ktorá je troskou Chočského príkrovu, za pôsobenia erozívnej sily rieky Váh. 50 metrov vysoké bralo slúži na cvičné lezenie. Na vrchole sa nachádzajú pozostatky stredovekého hradu Beckov.

 Poloha 
Nachádza sa v katastrálnom území obce Beckov v okrese Nové Mesto nad Váhom v Trenčianskom kraji. Výmera ochranného pásma so 4. stupňom ochrany je  a  má chránené územie 3. stupňa ochrany.

 Geológia 
Beckovské hradné bralo je troskou hronika (chočského príkrovu). V jej podloží sa však nachádzajú horniny fatrika (krížňanský príkrov), presnejšie jeho beckovskej jednotky (ekvivalent vysockej jednotky). Oblasť hronika beckovského hradného brala tvorila prechodný celok medzi panvou Dobrej Vody a mojtínsko-harmaneckou karbonátovou plošinou. Podľa súčasných predstáv je tento sled ekvivalentný veterlínskej jednotkeHavrila, M., 2008: Stop 7 Beckov – castle-rock hill: The Middle and Late Triassic carbonates of Hronicum. in Kohút, M., Plašienka, D., Putiš, M., Ivan, P., Méres, Š., Havrila, M., Uher, P. a Michalík, J. 2008: Structure of the "core mountains" of western Slovakia (Malé Karpaty and Považský Inovec Mts.) In Slovtec 08: Proceedings and Excursion Guide. Bratislava,
ŠGÚDŠ, s. 159 – 202.

Vrstevný sled hronika na mieste hradnej skaly tvoria od spodu steinalmské vápence a nad nimi zámostské súvrstvie, reiflingské vápence a partnachské vrstvy. Nad nimi sa nachádzajú ramingské vápence bebravskej jednotky.

 Referencie 

 Iné projekty 

Kategória:Beckov (obec)
Kategória:Považský Inovec
Kategória:Prírodné pamiatky v Trenčianskom kraji
Kategória:Hradné vrchy na Slovensku
Kategória:Chránené územia v okrese Nové Mesto nad Váhom
Kategória:Geologické lokality na Slovensku